Профил на Амека спленденс (Ameca splendens) - AQUAPORTAL.BG
Амека спленденс
Латинско име Ameca splendens
Популярно име Амека спленденс
Местообитание, хабитат Мексико
Минимален размер на аквариума 80 литра / 80 см
Изисквания, обща твърдост 7 - 12 °
Видът е описан от Милър и Фицсаймънс (Miller, Fitzsimons), 1971
Ameca Splendens е наречена на името на река Рио Амека в Мексико. Там, както и в още няколко реки в района, е родината на дребничката (не по-дълга от 7 см за мъжките и 10 см за женските екземпляри) рибка.
Интерактивна карта на Рио Амека.
В окраската на рибата преобладава златистото, а по дължината на тялото личи тъмна надлъжна ивица. Очите също са тъмни и изпъкват на светлия фон на главата. Ще различите лесно "господата" не само по дребния размер, но и по неравната анална перка. За да подсили разликата между половете, природата е нашарила и опашките им на жълти и черни ленти.
Амеките са пример за много кротки рибки, подходящи за общ аквариум. Подредете няколко групи от растения и подходящи скалички и домът им ще е готов. Доброто осветление ще подпомогне развитието на растенията. Водата трябва да се сменя често. Най-подходящата температура за амеките е от 21 до 24 °C. Поддържайте pН между 7 и 7,5. Твърдоста не бива да надхвърля 15 dGH.
Водораслите са любима храна на амеките. Въпреки че няма да откажат жива и сушена храна, растителната храна трябва да присъства в менюто им.
Размножаването им е сравнително лесно. След като се развиват около 8 седмици в тялото на майката, на бял свят се появяват около 30 напълно готови за самостоятелен живот малки рибки. При тях има нещо много интересно - дребосъците се раждат със своеобразна пъпна връв, която до денонощие сама пада.
ba6lieva 2011-04-26 не съм виждала тези сладури в северозападнала България,от къде мога да закупя от тях?